### Beslutningstema

Godkendelse af takster 2025 for Tønder Forsyning.

### Sagsfremstilling

Tønder Forsyning A/S har fremsendt takster for 2025 til Kommunalbestyrelsens godkendelse for spildevand, genbrug og affald.

Taksterne er fastsat med udgangspunkt i budgettet for 2025, herunder omsætning, omkostninger, likviditet og gæld.

Taksterne er godkendt på bestyrelsesmødet i Tønder Forsyning A/S den 28. oktober 2024

Tønder Affald A/S

Takstbladet er opdateret.

For en typisk parcelhuskunde vil taksten falde fra 4.992 kr. årligt til 4.730 kr. årligt inkl. moms.

For erhvervskunder bliver det billigere at køre på genbrugspladsen, idet gebyret falder fra 309,00 kr. ekskl. moms pr. besøg i 2024 til 276,00 kr. ekskl. moms pr. besøg i 2025.

[adresse]

De væsentligste takster for 2025 holdes uændret i forhold til 2024. Dette bevirker, at [adresse] stadig holder planen for at indhente underdækningen over 3 år. Underdækningen forventes fuldt afviklet pr. 31. december 2025.

Tønder Vand A/S

I takstberegningen for 2025 regnes med en debiteret vandmængde på 1,53 mio. m3, der er 4,8 pct. højere end den budgetlagte vandmængde i 2024. Dette er skønnet ud fra, at det forventede fald i den debiterede vandmængde for 2024 ikke er indfriet.

Taksterne er fastlagt ud fra en samlet omsætning på 21.300.000 kr., som er den givne indtægtsramme fra vandsektortilsynet for 2025 (efter regulering af afgift af ledningsført vand).

Taksterne vil udgøre følgende:

Takst trin 1 m3 kr. 9,48 (2024 kr. 12,85)

Takst trin 2 m3 kr. 4,94 (2024 kr. 6,70)

Takst trin 3 m3 kr. 3,95 (2024 kr. 5,53)

Det faste bidrag stiger fra 1.053,79 kr. til 1.091,62 kr. ekskl. moms.

For en husstand med et forbrug på 100 m3, vil den samlede udgift til drikkevand, inkl. moms og statsafgift være på 3.346 kr., hvilket er et fald på 374 kr. i forhold til 2024.

Tønder Spildevand A/S

I budget 2025 regnes med en debiteret vandmængde på 2,429 mio. m3.

Taksterne er fastlagt ud fra opkrævning af den fulde indtægtsramme for 2025 uden engangstillæg.

Dette giver en samlet budgetteret omsætning på 103.352.000 kr.

Omsætningen på tømningsordningen udgør 3.922.000 kr.

Taksten for tømningsordning stiger med 60,0 pct., svarende til priserne indgået i den nye aftale, som var i udbud, da den gamle aftale udløb.

Stigningen skyldes, at der reelt set er begrænset konkurrence på området, samt generelle prisstigninger i forhold til den tidligere aftale. Endvidere er der indregnet 1/3 af underdækningen for tømningsordningen, som opstår i 2024, da taksterne først bliver tilpasset den nye aftale i 2025. Underdækningen for tømningsordningen forventes dermed indhentet over 3 år.

De variable takster vil udgøre følgende:

Takst trin 1 m3 kr. 46,60 (2024 kr. 40,28)

Takst trin 2 m3 kr. 37,28 (2024 kr. 32,22)

Takst trin 3 m3 kr. 18,64 (2024 kr. 16,11)

Det faste bidrag pr. stik stiger fra 601,01 kr. til 783,12 kr. ekskl. moms.

For en husstand med et forbrug på 100 m3, vil den samlede udgift til vandafledning, inkl. moms være på 6.804 kr., hvilket er en stigning på 1.018 kr. i forhold til 2024.

Mette Kjær for kommunale veje er fastsat uændret til 6 pct.

### Indstilling Fagchefen for Økonomi og Løn indstiller,

|  |  |
| --- | --- |
| at | takstbladet 2025 for privat- og erhvervskunder godkendes, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 21. november 2024, pkt. 5:

Indstillingen anbefales.

Stefan Mikkelsen (O), og Otto Pedersen (F) kan ikke følge indstillingen fsva. takststigningen på spildevand.

### Beslutning

Indstillingen godkendt.